San Poło São Paulo 2010 San Poło ła xe na sità del Braxil, cavedal del stato omonimo, intel sud-est del paexe. Ła se cata sol Tropico del Capricorno, a 400 km da Rio de Janeiro, e 1 030 km da ła cavedal federal Brasília. Ła sità ła coerze n'area de 1 524 chilometri quadrati e ła ga na popołasion de poco pì de 11 milioni de abitanti ; ła xe quindi ła piassè vasta e popołoxa sità de l'Emisfero austrałe. Inte ła Rejon metropułitana de San Poło a vive 20 milioni de persone, ła xe quindi ła tersa area metropułitana par numaro de abitanti del globo. Ła Rejon Metropułitana de San Poło ła xe costituìa da 39 munisipi, tra i cuałi Santo André, São Bernardo do Campo, São Caetano do Sul che i forma ła rejon ciamada Região do Grande ABC.